Document ID: 32012D0362

IZVEDBENI SKLEP KOMISIJE
z dne 4. julija 2012
o finančnem prispevku Unije za nekatere države članice za podporo neobveznih študij spremljanja izgub kolonij medonosnih čebel
(notificirano pod dokumentarno številko C(2012) 4396)
(Besedilo v angleškem, danskem, estonskem, finskem, francoskem, grškem, italijanskem, latvijskem, litovskem, madžarskem, nemškem, nizozemskem, poljskem, portugalskem, slovaškem, španskem in švedskem jeziku je edino verodostojno)
(2012/362/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 23 Odločbe,
ob upoštevanju naslednjega:
(1)
Sporočilo Komisije Evropskemu parlamentu in Svetu o zdravju čebel (2) vsebuje pregled ukrepov, ki jih je Komisija že izvedla ali jih izvaja glede zdravja čebel v EU. Glavni predmet sporočila je večja stopnja pogina čebel po vsem svetu.
(2)
Glavne ugotovitve projekta EFSA iz leta 2009 „Pogin in nadzor čebel v Evropi“ so, da so nadzorni sistemi v državah članicah EU večinoma slabi in da na ravni držav članic ni reprezentativnih podatkov, na ravni EU pa ni primerljivih podatkov.
(3)
Za boljšo dostopnost podatkov o poginu čebel je treba podpreti določene študije spremljanja v državah članicah o poginu medonosnih čebel ter jim pomagati.
(4)
Na podlagi Izvedbenega sklepa Komisije 2011/881/EU z dne 21. decembra 2011 o sprejetju sklepa o financiranju za podporo neobveznih študij spremljanja izgub čebeljih kolonij (3), bo Evropska unija za izvedbo teh študij prispevala 3 750 000 EUR.
(5)
Referenčni laboratorij EU (v nadaljnjem besedilu: EURL) za zdravstveno varstvo čebel je predstavil dokument „Osnova za poskusni nadzorni projekt o izgubi čebeljih kolonij“ (na voljo na http://ec.europa.eu/food/animal/liveanimals/bees/bee_health_en.htm), ki državam članicam svetuje, kako izboljšati študije spremljanja.
(6)
Države članice so bile povabljene, da Komisiji pošljejo program študij spremljanja, ki temeljijo na tehničnem dokumentu laboratorija EURL za zdravstveno varstvo čebel. Dvajset držav članic je poslalo svoje predloge za študije spremljanja. Ti predlogi so bili tehnično in finančno ovrednoteni, da se je ocenila njihova skladnost s tehničnim dokumentom „Osnova za poskusni nadzorni projekt o izgubi čebeljih kolonij“.
(7)
Belgija, Danska, Nemčija, Estonija, Grčija, Španija, Francija, Italija, Latvija, Litva, Madžarska, Poljska, Portugalska, Slovaška, Finska, Švedska in Združeno kraljestvo so pripravile programe študij spremljanja izgub kolonij medonosnih čebel v skladu s tehničnim dokumentom „Osnova za poskusni nadzorni projekt o izgubi čebeljih kolonij“ in so zaprosile za finančno podporo EU.
(8)
Finančni prispevek se dodeli od 1. aprila 2012 za neobvezne programe študij spremljanja izgub kolonij medonosnih čebel, ki jih izvajajo Belgija, Danska, Nemčija, Estonija, Grčija, Španija, Francija, Italija, Latvija, Litva, Madžarska, Poljska, Portugalska, Slovaška, Finska, Švedska in Združeno kraljestvo.
(9)
V skladu z Uredbo Sveta (ES) št. 1290/2005 z dne 21. junija 2005 o financiranju skupne kmetijske politike (4) se veterinarski ukrepi financirajo iz Evropskega kmetijskega jamstvenega sklada. Za finančni nadzor je treba uporabiti člene 9, 36 in 37 navedene uredbe.
(10)
Plačilo finančnega prispevka se izvede pod pogojem, da so se načrtovani programi študij spremljanja dejansko izvedli in da pristojni organi zagotovijo Komisiji in referenčnemu laboratoriju EU za zdravstveno varstvo čebel vse potrebne informacije.
(11)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
1. Unija odobri Belgiji, Danski, Nemčiji, Estoniji, Grčiji, Španiji, Franciji, Italiji, Latviji, Litvi, Madžarski, Poljski, Portugalski, Slovaški, Finski, Švedski in Združenemu kraljestvu finančno pomoč za programe študij spremljanja izgub čebeljih kolonij.
2. Finančni prispevek Unije:
(a)
znaša 70 % upravičenih stroškov, nastalih v državah članicah iz odstavka 1 za programe študij spremljanja izgub čebeljih kolonij in določenih v Prilogi I za obdobje od 1. aprila 2012 do 30. junija 2013;
(b)
ne presega naslednjih vrednosti:
1.
62 876 EUR za Belgijo;
2.
192 688 EUR za Dansko;
3.
294 230 EUR za Nemčijo;
4.
66 637 EUR za Estonijo;
5.
109 931 EUR za Grčijo;
6.
205 050 EUR za Španijo;
7.
529 615 EUR za Francijo;
8.
521 590 EUR za Italijo;
9.
147 375 EUR za Latvijo;
10.
92 123 EUR za Litvo;
11.
98 893 EUR za Madžarsko;
12.
254 108 EUR za Poljsko;
13.
28 020 EUR za Portugalsko;
14.
183 337 EUR za Slovaško;
15.
213 986 EUR za Finsko;
16.
39 862 EUR za Švedsko;
17.
267 482 EUR za Združeno kraljestvo;
(c)
ne presega 595 EUR na obisk čebelnjaka.
Člen 2
1. Skupni najvišji prispevek, odobren s tem sklepom, za stroške programov iz člena 1, v višini 3 307 803 EUR se financira iz splošnega proračuna Evropske unije.
2. Izdatki, ki se nanašajo na stroške zaposlenih za laboratorijske preiskave, vzorčenje, nadzor, potrošni material in splošni stroški v okviru študij spremljanja, so upravičeni v skladu s pravili, določenimi v Prilogi III.
3. Finančna pomoč Unije se plača po predložitvi in odobritvi poročil ter dokazilnih listin iz člena 3(2) in (3).
Člen 3
1. Programi se izvajajo v skladu s tehničnim dokumentom „Osnova za poskusni nadzorni projekt o izgubi čebeljih kolonij“ (na voljo na http://ec.europa.eu/food/animal/liveanimals/bees/bee_health_en.htm) in v skladu s programi študij spremljanja izgub čebeljih kolonij, ki so jih predložile države članice.
2. Belgija, Danska, Nemčija, Estonija, Grčija, Španija, Francija, Italija, Latvija, Litva, Madžarska, Poljska, Portugalska, Slovaška, Finska, Švedska in Združeno kraljestvo predložijo Komisiji:
-
najpozneje do 1. marca 2013 vmesno tehnično poročilo o prvem obisku, predvidenem v programu študij spremljanja, in
-
najpozneje do 31. oktobra 2013 končno tehnično poročilo o drugem in tretjem obisku, predvidenima v programu študij spremljanja;
-
tehnično poročilo mora biti v skladu z vzorcem, ki ga določi Komisija v sodelovanju z referenčnim laboratorijem EU za zdravstveno varstvo čebel.
3. Belgija, Danska, Nemčija, Estonija, Grčija, Španija, Francija, Italija, Latvija, Litva, Madžarska, Poljska, Portugalska, Slovaška, Finska, Švedska in Združeno kraljestvo predložijo Komisiji:
-
najpozneje do 31. decembra 2013 v papirnati in elektronski obliki finančno poročilo, napisano v skladu s Prilogo II. Dokazilne listine, ki upravičujejo vse stroške iz vloge za povračilo, se na zahtevo pošljejo Komisiji.
4. Rezultati študij bodo na razpolago Komisiji in referenčnemu laboratoriju EU za zdravstveno varstvo čebel.
Člen 4
Ta sklep je naslovljen na Kraljevino Belgijo, Kraljevino Dansko, Zvezno republiko Nemčijo, Republiko Estonijo, Helensko republiko, Kraljevino Španijo, Francosko republiko, Italijansko republiko, Republiko Latvijo, Republiko Litvo, Madžarsko, Republiko Poljsko, Portugalsko republiko, Slovaško republiko, Republiko Finsko, Kraljevino Švedsko in Združeno kraljestvo Velike Britanije in Severne Irske.
V Bruslju, 4. julija 2012

Labels: 7
15
5
6